Middelsstore (ca. 30 millimeter), kraftige, brunlige til svarte trebukker. Antennene er meget kraftige og noe sagtakkede, i alle fall hos hannene. Kjevene (mandiblene) er noe forstørrede og vanligvis nedoverrettede. Fasettøynene er nokså store og flate. Pronotum har to kraftige pigger på sidekantene i den fremre delen. Dekkvingene er litt tilsmalnende bakover, med stumpvinklede "skuldre", uten lengderibber og forholdsvis fint punkterte. Beina er middels lange.